Diari Oficial de la Generalitat Valenciana


Sumari del DOGV 1302, del 14-05-1990 (1990/817379)

RESOLUCIÓ de 7 de maig de 1990, de la Universitat de València, per la qual es convoca concurs públic per a la provisió de diverses places de Professorat Universitari, que es ressenyen en l'Annex I.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1302

Data del DOGV
:   14-05-1990

Secció del DOGV
:   AUTORITATS I PERSONAL

Número del document
:   1990/817379


Data del document
:   07-05-1990

Organisme emissor
:   Universitat de València

Tipus de document
:   Resolució

RESOLUCIO de 7 de maig de la Universitat de València, per la qual es convoca concurs públic per a la provisió de diverses places de Professorat Universitari, que es ressenyen en l'Annex I.  
Primer. Aquest Concurs es regirà per allò que disposen la Llei Orgànica 11/1983, de 25 d'agost (BOE d?1 de setembre); el Reial Decret 1888/84 de 26 de setembre (BOE de 26 d'octubre); l'Ordre de 28 de desembre de 1984 (BOE de 16 de gener de 1985); el Reial Decret 1427/1986, de 13 de juny (BOE d'11 de juliol); Estatuts de la Universitat de València (DOGV de 16 de desembre de 1985); i en allà que no hi és establert, es regirà per la legislació general de funcionaris civils de l'estat, i es trametran independentment per a cadascuna de les places convocades.  
Segon. Per a ser admès en aquest concursos es requereixen els requisits generals que segueixen:  
a) Ser espanyol.  
b) Tenir complerts els divuit anys i no haver complert els seixanta-cinc anys d'edat.  
c) No haver estat separat, mitjançant expedient disciplinari, del servei de l'administració de l'estat o de l?Administració Autònoma, Institucional o Local, ni estar inhabilitat per a l'exercici de funcions públiques.  
d) No patir cap malaltia ni defecte físic o psíquic que impossibilite l'exercici de funcions corresponents a Professor d'Universitat.  
Tercer. Hauran de posseir, a més a més, les condicions específiques que s'assenyalen en l'article 41, 1 o 2, del Reial Decret 1888/84, de 26 de setembre, d'acord amb la categoria de la plaça i la classe de concurs.  
No podran concursar a places de Professor Titular d'Universitat els qui hagen estat contractats durant més de dos anys com a Ajudants en aquesta Universitat. Queden exceptuats d'aquesta exigència els qui durant un any o més haguessen fet treballs d'investigació o haguessen fet treballs d'investigació o haguessen estat Ajudants a altra o altres Universitats espanyoles o estrangeres o haguessen cursat estudis a altra Universitat o institució acadèmica espanyola o estrangera, autoritzats per aquesta Universitat.  
Quan s'estiga en possessió del títol de Doctor i es concurse a places de Catedràtic d'Universitat, de conformitat amb el que disposa l'article 4t, 1, c) del Reial Decret 1888/84, de 26 de setembre, i no es pertanga a cap dels cossos que hi són ressenyats, les persones interessades hauran d'acreditar el fet d'haver estat eximits d'aquest requisits en el termini dels 20 dies hàbils a partir de la publicació d'aquesta convocatòria en el BOE.  
Quart. Els qui vulguen prendre part en el concurs, trametran la sol·licitud corresponent al Magfc. i Excm. Sr. Rector d'aquesta Universitat, per qualsevol dels procediments que estableix la Llei de Procediment Administratiu, en el termini de 20 dies hàbils a patir de la publicació d'aquesta convocatòria en el BOE, mitjançant instància, segons el model de l'Annex II, degudament formalitzada, juntament amb els documents que acrediten posseir els requisits per a participar en el concurs. La concurrència d'aquests requisits haurà de referir-se sempre a una data anterior a la d'expiració del termini fixat per a sol·licitar la participació en el concurs.  
Els aspirants hauran de justificar el fet d'haver abonat en l'Habilitació Pagadoria d'aquesta Universitat, en el termini dels 20 dies hàbils a partir de la publicació d'aquesta convocatòria en el BOE, la quantitat de:  
Doctors: 1.500 pessetes (400 pessetes per formació d'expedient i 1.100 pessetes per drets d'examen).  
Llicenciats: 1.340 pessetes (240 pessetes per formació d'expedient i 1.100 pessetes per drets d'examen).  
L'Habilitació en lliurarà un rebut per duplicat, i un dels exemplars s'haurà d'unir a la sol·licitud.  
Quan el pagament dels drets s'efectue per gir postal o telegràfic, aquest s'adreçarà a l'esmentada Habilitació Pagadoria (Carrer Roger de Lluria, 6, 46312 València), i es consignaran en el talà destinat a aquest Organisme les dades que segueixen: nom i cognoms de la persona interessada i plaça a la qual concursa, i també el número de la plaça de la convocatòria.  
Cinqué. Acabat el termini de presentació de sol·licituds, el Rector d'aquesta Universitat, per qualsevol dels procediments que estableix la Llei de Procediment Administratiu, remetrà a tots els aspirants una llista completa d'admesos i exclosos, amb indicació dels motius de l?exclusió. Contra aquesta Resolució aprovant la llista d'admesos i exclosos, les persones interessades podran presentar una reclamació davant el Rector, en el termini de quinze dies hàbils a comptar des de l?endemà de la notificació d'aquesta llista.  
Sisé. Dins el termini fixat reglamentàriament per a constituir la Comissió, el President, després de consultar prèviament als altres membres d'aquesta, dictarà una resolució que haurà de ser notificada a totes les persones interessades amb una antelació mínima de quinze dies naturals respecte a la data de l'acte per al qual són citats, i convocarà tots els aspirants admesos a participar en el concurs, per a realitzar l'acte de presentació dels concursants i amb assenyalament del dia, l?hora i el lloc de celebració d'aquest acte; a aquest efecte, el termini entre la data prevista per a l'acte de Constitució de la Comissió i la data fixada per a l'acte de presentació no podrà excedir de dos dies hàbils.  
Seté. En l'acte de presentació, que serà públic, els concursants lliuraran la documentació corresponent a la primera prova i rebran totes les instruccions sobre la celebració de les proves que se'ls hagen de comunicar; així mateix, mitjançant sorteig es determinarà l'ordre d'actuació dels concursants i es fixarà el lloc, la data i l'hora del començament de les proves.  
En el mateix acte de presentació, el President de la Comissió farà públic el termini fixat per aquesta perquè qualsevol concursant puga examinar la documentació presentada pesl altres concursants, amb anterioritat a l?inici de les proves.  
Vuité. Els candidats proposats per a la provisió de les places hauran de presentar a la Secretaria General d'aquesta Universitat, en el termini de quinze dies hàbils, següents al que acabe l'actuació de la Comissió, i per qualsevol dels mitjans que disposa l'article 66 de la Lei de Procediment Administratiu, els documents que segueixen:  
a) Fotocòpia DNI.  
b) Certificat mèdic oficial de no patir cap malaltia ni defecte físic per a l'exercici de les funcions corresponents a Professor d'Universitat, expedit per la Direcció Provincial o la Conselleria, segons que corresponga, competents en matèria de sanitat.  
c) Declaració jurada de no haver estat separat de l?Administració de l'estat, institucional o local, ni de les Administracions de les comunitats autònomes en virtut d'expedient disciplinari, i de no estar inhabilitat per a l'exercici de la funció pública.  
Els qui tinguen la condició de funcionaris públics de carrera estaran exempts de justificar tals documents i requisits, i hauran de presentar una certificació del Ministeri o Organisme de què depenen, acreditativa de la seua condició de funcionaris i totes les circumstàncies que figuren al full de serveis.  
València, 7 de maig de 1990. - El Vice-Rector d'Ordenació Acadèmica: Pedro Ruíz i Torres.  
ANNEX I  
Catedràtics d'Universitat  
Plaça núm. 53/1990. Area de coneixement a què correspon: Biologia Animal. Departament a què és adscrita: Biologia Animal, Biologia Cel·lular, Genètica i Parasitologia. Activitats; docentes a realitzar per qui obtinga la plaça: Per explicar Fisiologia Animal en la Facultat de Ciències Biològiques. Règim de dedicació: Temps complet. Classe de convocatòria: Concurs.  
Plaça núm. 54/1990. Area de coneixement a què correspon: Dret Eclesiàstic de l?Estat. Departament a què és adscrita: Dret Penal, Dret Romà i Dret Eclesiàstic de l?Estat. Activitats docents a realitzar per qui obtinga la plaça: Dret Eclesiàstic de l?Estat. Règim de dedicació: Temps complet. Classe de convocatòria: Concurs.  
Professors Titulars d'Universitat  
Plaça núm. 55/1990. Area de coneixement a que correspon: Anàlisi Matemàtica. Departament a què és adscrita: Anàlisi Matemàtica. Activitats docents a realitzar per qui obtinga la plaça: Anàlisi Matemàtica II. Per a impartir docència en el Col·legi Universitari de Castelló de la Universitat de València. Règim de dedicació. Temps complet. Classe de convocatòria: Concurs. Lloc on s?haurà d'impartir la docència: Castelló.  
Plaça núm. 56/1990. Area de coneixement a què correspon: Ciències Morfològiques. Departament a què es adscrita: Ciències Morfològiques. Activitats docents a realitzar per qui obtinga la plaça. Anatomia humana descriptiva i topogràfica, amb les seues tècniques. Règim de dedicació. Temps complet. Classe de convocatòria: Concurs.  
Plaça 57/1990. Area de coneixement a què correspon: Economia Aplicada. Departament a què és adscrita: Economia Aplicada. Activitats docents a realitzar per qui obtinga la plaça: Estadística Econòmica i Empresarial. Règim de dedicació: Temps complet. Classe de convocatòria: Concurs.  
Plaça núm. 58/1990. Area de coneixement a què correspon: Farmàcia i Tecnologia Farmacèutica. Departament a què és adscrita: Farmacologia i Farmacotècnia. Activitats docents a realitzar per qui obtinga la plaça: Biofarmàcia i Farmacocinètica. Règim de dedicació: Temps complet. Classe de convocatòria: Concurs.  
Plaça núm. 59/1990. Area de coneixement a què correspon. Medicina. Departament a què és adscrita: Medicina. Activitats docents a realitzar per qui obtinga la plaça: Dermatologia i Veneriologia. Règim. de dedicació: Temps complet. Clase de convocatòria: Concurs. Plaça núm. 60/1990. Area de coneixement a què correspon: Teoria de la Literatura. Departament a què és adscrita: Teoria dels Llenguatges. Activitats docents a realitzar per qui obtinga la plaça: Teoria de la Literatura i dels Llenguatges Audio-visuals. Règim de dedicació: Temps complet. Clase de convocatòria: Concurs de mèrits.  
Profesors Titulars d'Escola Universitaria  
Plaça núm. 61/1990. Area de coneixement a què correspon: Ciències Morfològiques. Departament a què és adscrita: Ciències Morfològiques. Activitats docents a realitzar per qui obtinga la plaça: Anatomia humana descriptiva i topogràfica, amb les seues tècniques. Règim de dedicació: Temps complet. Classe de convocatòria: Concurs.  
Placa núm. 62/1990. Area de coneixement a què correspon: Filosofia del Dret, Moral i Política. Departament a què és adscrita: Filosofia del Dret, Moral i Política. Activitats docents a realitzar per qui obtinga la plaça: Introducció al Dret, amb docència a l'Escola Universitària de Graduats Socials. Règim de dedicació: Temps complet. Classe de convocatòria: Concurs.  
Veure annex